Jelgavā, 2024.gada \_\_\_\_\_\_\_\_ (prot. Nr.\_\_, \_\_p.)

**JELGAVAS VALSTSPILSĒTAS PAŠVALDĪBAS 2024. GADA 25.JŪLIJA**

**SAISTOŠIE NOTEIKUMI NR.24-**

**“JELGAVAS VALSTSPILSĒTAS PAŠVALDĪBAS NODEVAS”**

*Izdoti saskaņā ar likuma "Par nodokļiem un nodevām"*

*12. panta pirmās daļas 1., 2., 4., 5., 7., 9. un 10. punktu un*

*Ministru kabineta 2005. gada 28. jūnija noteikumu Nr. 480*

*"Noteikumi par kārtību, kādā pašvaldības var uzlikt*

*pašvaldību nodevas" 16.1 punktu*

**I. Vispārīgie noteikumi**

1. Saistošie noteikumi nosaka ar Jelgavas valstspilsētas pašvaldības (turpmāk – pašvaldība) nodevu (turpmāk – nodevas) apliekamos objektus, nodevu likmes un to personu loku, kuras atbrīvojamas no nodevas.
2. Pašvaldības nodeva nomaksājama pirms atļaujas vai pakalpojuma saņemšanas un pakalpojuma neizmantošanas gadījumā nomaksātā pašvaldības nodeva netiek atmaksāta.

**II. Nodeva par Jelgavas valstspilsētas simbolikas lietošanu**

1. Nodevas likme par [Jelgavas valstspilsētas simbolika](https://likumi.lv/ta/id/290142-jelgavas-pilsetas-simbolika)s – Jelgavas valstspilsētas ģerboņa attēla lietošanu komerciāliem mērķiem:

|  |  |  |
| --- | --- | --- |
| Nr.p.k. | Nodevas veids | *euro / gadā* |
| 3.1. | fiziskām personām | 75, 00 |
| 3.2. | juridiskām personām | 250, 00 |

**III. Nodeva par reklāmas materiālu izvietošanu**

1. Nodevas likme par reklāmas izvietošanu publiskās vietās vai vietās, kas vērstas pret publisku vietu:

|  |  |  |
| --- | --- | --- |
| Nr.p.k. | Nodevas veids | *euro/m² gadā* |
| 4.1.  | reklāmai | 25,00 |
| 4.2. | izgaismotai reklāmai | 15,00 |
| 4.3. | priekšvēlēšanu aģitācijas materiāliem (izkārtnes, stendi, afišas, tāfeles, slietņi, novietoti plakāti, reklāma skatlogos un citi tamlīdzīgi reklāmas objekti) | 25,00 |
| 4.4. | izgaismotiem priekšvēlēšanu aģitācijas materiāliem (izkārtnes, stendi, afišas, tāfeles, slietņi, novietoti plakāti, reklāma skatlogos un citi tamlīdzīgi reklāmas objekti) | 15,00 |

1. Nodevu aprēķina proporcionāli pa mēnešiem vai dienām, ņemot vērā reklāmas izvietošanas ilgumu.
2. Ikgadējais maksājums veicams līdz konkrētā gada 31.martam.
3. Pašvaldības nodeva nav jāmaksā reklāmas objektu īpašniekiem, ja reklāmas devējs ir Jelgavas valstspilsētas pašvaldības iestāde un uz reklāmas objektiem tiek izvietota informācija par Jelgavas valstspilsētu un Jelgavas valstspilsētas pašvaldības iestāžu rīkotajiem pasākumiem.
4. Nodevas likme par afišas izvietošanu uz reklāmas stenda vai reklāmas staba:

|  |  |  |
| --- | --- | --- |
| Nr.p.k. | Nodevas veids | *euro / dienā* |
|  | A3 (42 x29,7 cm un mazāki), 1 afiša | 0, 50 |
|  | A2 (60 x 42 cm), 1 afiša | 0, 60 |
|  | A1 (60 x 84 cm), 1 afiša | 1, 00 |
|  | A0 (80 x 119 cm), 1 afiša | 1, 10 |
|  | B1 (70 x 100 cm), 1 afiša | 1, 50  |
|  | B2 (50 x 70,7 cm), 1 afiša | 0,90 |

1. Nodevas likme par reklāmas izvietošanu pasākumā, kura organizators ir pašvaldības iestāde:

|  |  |  |
| --- | --- | --- |
| Nr.p.k. | Nodevas veids | *euro/pasākums* |
| 9.1.  | Transparenta vai reklāmas stenda izvietošana pasākuma norises vietā, 1 vienība | 180,00 |
| 9.2. | Sagatavotas līdz 2 minūtes garas prezentācijas pārraidīšana pasākuma laikā vai prezentācijas vairākkārtēja pārraidīšana pasākuma laikā, kopsummā nepārsniedzot 2 minūšu garumu. | 400,00 |
| 9.3. | Komersanta simbolikas iekļaušana pasākuma reklāmas kampaņā (televīzija, radio), 1 vienība | 400,00 |
| 9.4. | Komersanta simbolikas iekļaušana atsevišķā reklāmas pozīcijā – skrejlapā, afišā, drukātajos medijos, sociālajos tīklos, 1 vienība | 180,00 |
| 9.5. | Reklāmas aktivitātes, bez aktīvas tirdzniecības ar noteiktu vietu reklāmas telts un baneru uzstādīšanai | 80,00 |
| 9.6. | Reklāmas aktivitātes, bez aktīvas tirdzniecības bez noteiktas vietas reklāmas telts vai baneru uzstādīšanai, ja reklāmas aktivitāte tiek veikta, izdalot reklāmas bukletus vai produkcijas paraugus | 200,00 |

**IV. Nodeva par ielu tirdzniecību publiskās vietās fiziskām un juridiskām personām**

1. Nodevas likme par vienas tirdzniecības vietas izmantošanu pašvaldības iekārtotās ielu tirdzniecības vietās:

|  |  |  |  |  |
| --- | --- | --- | --- | --- |
| Nr.p.k. | Nodevas veids | *euro / dienā* | *euro / nedēļā* | *euro / mēnesī* |
| 10.1. | pašu ražotā lauksaimniecības produkcija: |  |  |  |
| 10.1.1. | augkopības produkti un biškopības produkti | 1,00 | 5,00 | 15,00 |
| 10.1.2. | grieztie ziedi, zari, puķu un dārzeņu stādi, sīpoli, gumi, ziemcietes un sēklas | 1, 00 | 5, 00 | 15,00 |
| 10.1.3. | augļu koku un ogulāju stādi, dekoratīvo koku un krūmu stādmateriāli | 1, 00 | 5, 00 | 15,00 |
| 10.2. | savvaļas ogas, augļi, rieksti, sēnes un savvaļas ziedi | 1, 00 | 5, 00 | 15,00 |
| 10.3. | saldējums (saldējuma tirdzniecības vietās) | 2,00 | 10,00 | 30,00 |
| 10.4. | skujkoki un zari (egļu tirdzniecības vietās) | 4,00 | 20,00 | 60,00 |
| 10.5. | pašu izgatavoti mākslas un amatniecības darinājumi | 1,00 | 5,00 | 15,00 |

1. Nodevas likme par vienu tirdzniecības vietu pašvaldības saskaņojamās ielu tirdzniecības vietās, tirgojot pārtikas preces:

|  |  |  |  |
| --- | --- | --- | --- |
| Nr.p.k. | Nodevas veids | *euro /* dienā | *euro* / mēnesī |
| 11.1. | pašu ražotās | 5, 00 | 75, 00 |
| 11.2. | rūpnieciski ražotās | 6, 00 | 90, 00 |
| 11.3. | savvaļas ogas, augļi, rieksti un sēnes | 1, 50 | 23, 00 |
| 11.4. | bezalkoholiskie dzērieni | 3, 00 | 45, 00 |
| 11.5. | sabiedriskās ēdināšanas pakalpojums | 1, 00 | 15, 00 |
| 11.6. | alus, sidrs | 2, 50 | 38, 00 |
| 11.7. | citi alkoholiskie dzērieni | 5, 00 | 75, 00 |

1. Nodevas likme par vienu tirdzniecības vietu pašvaldības saskaņojamās ielu tirdzniecības vietās, tirgojot nepārtikas preces:

|  |  |  |  |
| --- | --- | --- | --- |
| Nr.p.k. | Nodevas veids | *euro /* dienā | *euro* / mēnesī |
| 12.1. | pašu ražotās | 5, 00 | 75, 00 |
| 12.2. | rūpnieciski ražotās | 8, 00 | 120, 00 |
| 12.3. | iepirktie ziedi | 8, 00 | 120, 00 |
| 12.4. | pašu audzēti ziedi | 1, 50 | 23, 00 |

1. Nodevas likme par vienu tirdzniecības vietu pasākumā, kura organizators ir pašvaldības iestāde:

|  |  |  |
| --- | --- | --- |
| Nr.p.k. | Nodevas veids | *euro/*m*par 1 pasākuma dienu* |
|  | Pasākuma tematikai atbilstošu pārtikas un nepārtikas preču tirgošana  | 15, 00 |
|  | Pasākuma tematikai neatbilstošu pārtikas un nepārtikas preču tirgošana | 20, 00 |
|  | Latvijā ražotu dzērienu tirgošana | 25, 00 |
|  | Neliela sortimenta uzkodu un bezalkoholisko dzērienu tirgošana (popkorns, cukurvate, kartupeļu virpulis, kafijas auto, saldējums u.tml.) | 25, 00 |
|  | Sabiedriskās ēdināšanas pakalpojumu sniegšana ar atļauju tirgot dzērienus | 50, 00 |
|  | Sabiedriskās ēdināšanas pakalpojumu sniegšana bez atļaujas tirgot alkoholiskos dzērienus | 35, 00 |
|  |  | *euro/*m2 *par 1 pasākuma dienu* |
|  | Atrakciju organizēšana (piepūšamās atrakcijas, karuseļi, izjādes u.c.) | 2, 00 |
|  | Radošo/mākslas darbnīcu nodrošināšana (sejiņu apgleznošana u.c.)  | 10, 00 |

1. Nodevas likme dienā par vienu tirdzniecības vietu, kuras platība nepārsniedz 40 m2, brīvdabas pasākumā koncertzāles “Mītava” teritorijā – 75, 00 *euro*.
2. Nodevas likme dienā par vienu tirdzniecības vietu, kuras platība nepārsniedz 3m2, pašvaldības iestādes rīkotajā pasākumā Vecpilsētas ielas kvartāla teritorijā:
	1. tirgojot pasākuma tematikai atbilstošu produkciju - 10, 00 *euro*;
	2. tirgojot pasākuma tematikai neatbilstošu produkciju – 25 *euro*.
3. Nodevas likme dienā par vienu tirdzniecības vietu izbraukuma tirdzniecībā publisko pasākumu norises vietā, tirgojot alkoholiskos dzērienus – 75, 00 *euro*.
4. Ja persona veic tirdzniecību vienā tirdzniecības vietā ar dažāda sortimenta precēm, tad nodevas apmērs tiek noteikts pēc augstākās nodevu maksas likmes.
5. Nodevu par ielu tirdzniecību publiskās vietās nemaksā:
	1. ja tirdzniecība notiek uz privāto personu īpašumā, valdījumā vai lietojumā esošās zemes;
	2. personas ar invaliditāti un personas, kurām piešķirts trūcīgās vai maznodrošinātās personas statuss, un kuras tirgo pašu izgatavotus amatniecības darinājumus un mākslas priekšmetus, pašu ražotu lauksaimniecības vai savvaļā ievāktu produkciju.

**V. Nodeva par būvatļaujas izdošanu un būvniecības ieceres akceptu**

1. Nodevas likme par būvatļaujas izdošanu:

|  |  |  |
| --- | --- | --- |
| Nr.p.k. | Nodevas objekts | *euro* |
| 19.1. | Fiziskām personām: |  |
| 19.1.1. | II un III grupas ēkas jaunai būvniecībai | 100, 00 |
| 19.1.2. | II un III grupas ēkas novietošanai, restaurācijai, atjaunošanai vai pārbūvei | 70, 00 |
| 19.1.3. | II un III grupas ēkas nojaukšanai | 35, 00 |
| 19.1.4. | II un III grupas inženierbūvju jaunai būvniecībai, novietošanai, ierīkošanai, restaurācijai, atjaunošanai pārbūvei un nojaukšanai | 50, 00 |
| 19.2. | Juridiskām personām: |  |
| 19.2.1. | II un III grupas ēkas jaunai būvniecībai | 350, 00 |
| 19.2.2. | II un III grupas ēkas novietošanai, restaurācijai, atjaunošanai vai pārbūvei | 150, 00 |
| 19.2.3. | II un III grupas ēkas nojaukšanai | 50,00 |
| 19.2.4. | II un III grupas inženierbūvju jaunai būvniecībai | 350, 00 |
| 19.2.5. | II un III grupas inženierbūvju novietošanai, ierīkošanai, restaurācijai, atjaunošanai, pārbūvei un nojaukšanai | 60, 00 |

1. Nodevas likme par būvniecības ieceres akceptu, izdarot atzīmi paskaidrojuma rakstā:

|  |  |  |
| --- | --- | --- |
| Nr.p.k. | Nodevas veids | *euro* |
| 20.1. | Fiziskām personām | 15, 00 |
| 20.2. | Juridiskām personām | 20, 00 |

1. Nodeva par būvniecības ieceres akceptu jāsamaksā pirms dokumentu iesniegšanas. Ja tiek pieņemts lēmums par atteikumu akceptēt ieceri par būvniecību, nodeva tiek atmaksāta. Ja būvniecības iecere ir akceptēta, bet netiek realizēta, nodeva netiek atmaksāta.
2. Papildus Ministru kabineta 2005. gada 28. jūnija noteikumu Nr. 480 "Noteikumi par kārtību, kādā pašvaldības var uzlikt pašvaldību nodevas" (turpmāk – MK noteikumi Nr.480) 16.7.apakšpunktā noteiktajam, no nodevas par būvatļaujas izdošanu vai būvniecības ieceres akceptu samaksas atbrīvo:
	1. politiski represētās personas;
	2. personas ar I vai II invaliditātes grupu;
	3. personas, kurām piešķirts trūcīgās vai maznodrošinātās personas statuss.

**VI. Nodeva par suņu turēšanu**

1. Nodeva par suņa turēšanu, kurš sasniedzis 6 mēnešu vecumu, ir 8,00 *euro* gadā. Nodeva jāsamaksā katru gadu līdz 31.martam.
2. Nodeva par suni, kurš iegādāts vai sasniedzis 6 mēnešu vecumu pēc 31.marta, jāsamaksā viena mēneša laikā proporcionāli atlikušo mēnešu skaitam, ieskaitot suņa reģistrācijas mēnesi.
3. Papildus MK noteikumu Nr.480 16.2.apakšpunktā noteiktajam, no nodevas par suņu turēšanu samaksas atbrīvo:
	1. personas ar II invaliditātes grupu;
	2. personas, kuru suņi atrodas norobežotā īpašuma iekšējā teritorijā.

**VII. Nodeva par pašvaldības oficiālo dokumentu saņemšanu**

1. Nodevas likme par pašvaldības oficiālo dokumentu saņemšanu:

|  |  |  |
| --- | --- | --- |
| Nr.p.k. | Nodevas veids | *euro* |
| 26.1. | izziņa par nekustamā īpašuma apgrūtinājumiem, 1 vienība | 18, 00 |
| 26.3. | izziņa par nekustamā īpašuma lietošanas mērķi, 1 vienība | 10, 00 |
| 26.4. | licences kartītes izsniegšana par vienu mēnesi | 10, 00 |
| 26.5. | licences kartītes un/vai speciālās atļaujas (licences) dublikāta izsniegšana | 15, 00 |

1. Papildus MK noteikumu Nr.480 16.1. apakšpunktā noteiktajam, no nodevas samaksas par pašvaldības izstrādāto oficiālo dokumentu un apliecinātu to kopiju saņemšanu atbrīvotas:
	1. politiski represētas personas;
	2. personas ar I vai II invaliditātes grupu;
	3. personas, kurām piešķirts trūcīgās vai maznodrošinātās personas statuss.

**VIII. Nodeva par izklaidējoša rakstura pasākumu rīkošanu publiskās vietās**

1. Nodevas likme par izklaidējoša rakstura pasākuma rīkošanu publiskās vietās:

|  |  |  |
| --- | --- | --- |
| Nr.p.k. | Nodevas veids | *euro* |
| 26.1. | vienai dienai | 25, 00 |
| 26.2. | par katru nākamo pasākuma dienu | 10, 00 |

1. No nodevas atbrīvo:
	1. piemiņas pasākuma organizatorus, kuru rīkotā publiskā pasākuma veids un mērķis atbilst piemiņas dienas raksturam;
	2. labdarības pasākumus.

**IIX. Noslēguma jautājums**

1. Atzīt par spēku zaudējušiem Jelgavas domes 2007. gada 28.decembra saistošos noteikumus Nr. 185 “Par Jelgavas pilsētas pašvaldības nodevām”.

Jelgavas valstspilsētas pašvaldības domes priekšsēdētājs A.Rāviņš